**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1991 M. GRUODŽIO 5 D. NUTARIMO NR. 530 DALINIO PAKEITIMO**

1994 m. rugpjūčio 19 d. Nr. 772

Vilnius

Vadovaudamasi Lietuvos Respublikos Vyriausybės įstatymo 13 straipsniu, Lietuvos Respublikos Vyriausybė nutaria:

Iš dalies pakeičiant Asmenų draudimo valstybės lėšomis ir kompensacijų mokėjimo juos sužeidus arba jiems žuvus ryšium su tarnyba sąlygas, patvirtintas Lietuvos Respublikos Vyriausybės 1991 m. gruodžio 5 d. nutarimu Nr. 530 „Dėl Asmenų draudimo valstybės lėšomis ir kompensacijų mokėjimo juos sužeidus arba jiems žuvus ryšium su tarnyba sąlygų“ (Žin., 1992, Nr. , Nr. ; 1993, Nr. ; 1994, Nr. ):

1. Papildyti 1 punktą šia pastraipa:

„Ministras Pirmininkas ir ministrai“.

2. Papildyti 16 punktą šia pastraipa:

„Jeigu Ministras Pirmininkas arba ministras žūva eidami savo pareigas, jų šeimoms išmokama penkerių metų (60 mėnesių) tarnybinio atlyginimo dydžio kompensacija“.

3. Papildyti 17 punktą šia pastraipa:

„Jeigu Ministras Pirmininkas arba ministras sužalojami, kai jie eina savo pareigas, jiems išmokama nuo vienerių iki penkerių metų tarnybinio atlyginimo dydžio kompensacija atsižvelgiant į sužalojimo sunkumą.“

MINISTRAS PIRMININKAS ADOLFAS ŠLEŽEVIČIUS

SVEIKATOS APSAUGOS MINISTRAS,

PAVADUOJANTIS SOCIALINĖS APSAUGOS IR DARBO MINISTRĄ JURGIS BRĖDIKIS